**CAIET DE SARCINI**

**pentru**

**Proiectarea și execuția lucrărilor pentru obiectiv”Sediu Circumscriptie Sanitara Veterinara de Control alimente si Zonala Orastie, județul Hunedoara”**

1. **INFORMAȚII GENERALE**

**Titlul proiectului: Proiectarea și execuția lucrărilor pentru obiectiv”Sediu Circumscriptie Sanitara Veterinara de Control alimente si Zonala Orastie, județul Hunedoara”**

**Beneficiar: Directia Sanitara Veterinara si pentru Siguranta Alimentelor Hunedoara**

Adresa poștală: Deva, str.22 Decembrie, nr.226, judet Hunedoara

Număr de telefon: 0254221145

Număr de fax: 0254225500

Adresa poștă electronică: office-hunedoara@ansvsa.ro

**Sursa de finanțare:**

* Buget de stat
1. **INFORMAȚII DESPRE PROIECT**

**Locul de implementare a proiectului: Orastie, str. Plantelor, nr.2, judet Hunedoara**

**Durata contractului de proiectare :** 1 luna(30 de zile) -Durata contractului de achiziţie publică începând din ziua următoare a semnării contractului.

**Durata contractului de lucrări:** 11 luni - Durata contractului de achiziţie publică începând din ziua următoare emiterii ordinului de incepere a lucrarilor.

**IMPORTANT**

Sunt atașate prezentului caiet de sarcini fișierul studiului de fezabilitate.

1. **DOCUMENTELE OFERTEI**

Oferta elaborata de ofertant trebuie sa cuprinda:

**Documente de calificare:**

**Propunere tehnica**

**Propunere financiara**

Elementele ce trebuie prevazute si detaliate in ceea ce priveste serviciile de proiectare si executia lucrarilor:

* Executantul are obligatia de a incepe prestarea serviciilor pentru elaborarea documentatiei tehnico-economice aferente (proiect pentru autorizatia de constructie + proiect tehnic, detalii de executie, liste de cantitati si caiete de sarcini cu specificatii tehnice, documentatii obtinere avize si acorduri, documentatii si studii topografice si geotehnice) in termen de maxim 3 zile de la constituirea garantiei de buna executie.
* Serviciile prestate in baza contractului sau, daca este cazul, oricare faza a acestora prevazuta a fi terminata in perioada stabilita in graficul de executie a contractului, trebuie finalizate in termenul convenit de parti, termen care se calculeaza de la data inceperii prestarii serviciilor.
* Modificarile cantitative/tehnice ce nu afecteaza valoarea financiara totala a contractului (Note de renuntare/note de comanda suplimentare, imbunatatiri/optimizari de solutie) vor fi efectuate numai cu aprobarea beneficiarului si avizarea entitatii finantatoare. Toate aceste interventii vor fi insotite de: nota de constatare, memoriu tehnic intocmit de proiectant si vizat de verificator de proiect, dispozitie de santier, liste de cantitati, oferta revizuita.
* Personalul executantului va avea calificarea, competenta si experienta corespunzatoare pentru domeniile respective de activitate. Executantul are obligatia de a realiza proiectarea lucrarilor ce fac obiectul prezentului contract cu proiectanti calificati, ingineri sau alti profesionisti, care corespund cerintelor mentionate in oferta.
* Executantul isi asuma raspunderea privind disponibilitatea proiectantilor de a participa la discutii cu achizitorul si/sau persoana autorizata de aceasta privind derularea proiectului, ori de cate ori este necesar, pe parcursul derularii contractului si pana la data expirarii garantiei de buna executie a contractului.
* Executantul are obligatia de a elabora un proiect tehnic coerent si conform cu cerintele din specificatiile tehnice si plansele furnizate de achizitor(din studiul de fezabilitate), potrivit documentatiei de atribuire care a stat la baza incheierii prezentului contract.
* Executantul are obligatia de a proiecta toate lucrarile (provizorii sau permanente) necesare indeplinirii obiectului prezentului contract. Executantul va asigura inclusiv proiectul actualizat, la finalizarea si receptia lucrarilor, respectiv proiectul ce va include toate modificarile si interventiile survenite pe perioada de executie.
* Executantul are obligatia de a elabora proiectul in conformitate cu standardele tehnice si prevederile legale referitoare la proiectarea lucrarilor de constructie si a celor referitoare la mediul inconjurator.
* Daca pe parcursul derularii contractului intervin modificari ale standardelor si/sau legislatiei aplicabile la elaborarea proiectului, executantul va instiinta achizitorul si (daca e cazul) va transmite propuneri pentru aplicare/actualizare.
* Executantul este responsabil de trasarea corecta a lucrarilor fata de reperele date de achizitor, precum si de furnizarea tuturor echipamentelor, instrumentelor, dispozitivelor si resurselor umane necesare indeplinirii responsabilitatii respective.
* Executantul va stabili modul de tratare a defectelor aparute in executia lucrarilor, din vina sa, in vederea asigurarii nivelului de calitate corespunzator cerintelor. Solutiile propuse pentru remedierea defectelor vor fi verificate si aprobate de persoana autorizata de achizitor si supuse avizarii.
* Materialele puse in opera trebuie sa fie de calitatea prevazuta in documentatia de executie; verificarile si testarile materialelor folosite la executia lucrarilor, precum si conditiile de trecere a receptiei provizorii si a receptiei finale (calitative).
* Executantul are obligatia de a asigura instrumentele, utilajele si materialele necesare pentru verificarea, masurarea si testarea lucrarilor. Costul probelor si incercarilor, inclusiv manopera aferenta acestora, revin executantului, cu exceptia probelor si incercarilor solicitate de achizitor si neprevazute in devizul ofertei.
* Documentatiile tehnice ce fac obiectul contractului se predau achizitorului in 4 (patru) exemplare originale , atat piesele scrise cat si cele desenate vor fi predate pe suport de hartie si cu 1 exemplar pe suport electronic.
* Receptia documentatiilor se face pe baza borderourilor de piese scrise si desenate pe baza unui proces verbal de predare-primire a documentelor, pentru fiecare faza decontabila, semnat de achizitor la momentul predarii.
* In caz de constatare a unor lipsuri sau inadvertente in documentatia predata, achizitorul va face obiectiunile cuvenite in limitele temei de proiectare si a obligatiilor (misiunilor) asumate de executant, a normativelor si legilor in vigoare, in maxim 10 zile de la primirea lucrarii.
* Executantul are obligatia de a derula si finaliza lucrarile conform graficului general de executie si sa fie terminate la data stabilita, datele intermediare prevazute in graficele de executie, se considera date contractuale. Executantul va prezenta, la cererea achizitorului, in termen de max 3 de zile de la data predarii amplasamentului si semnarea procesului verbal de predare-primire, graficul de executie de detaliu, alcatuit in ordinea tehnologica de executie. In cazul in care, pe parcursul desfasurarii lucrarilor, acestea nu concorda cu graficul general de executie a lucrarilor, la cererea achizitorului, executantul va prezenta un grafic revizuit ori de cate ori programul anterior este neconform cu stadiul real al executarii, in vederea terminarii lucrarilor la data prevazuta in prezentul contract. Graficul revizuit nu il absolva pe executant de niciuna dintre indatoririle asumate prin contract.

Acest grafic va include:

1. ordinea in care executantul intentioneaza sa execute lucrarile, prezentare a documentelor executantului, procurare, producere, inspectie, livrare pe santier, constructie, montare, testare, punere in functiune si efectuare a probelor.
2. perioadele de revizuire si orice alte transmiteri, aprobari si acorduri mentionate in cerintele achizitorului.
3. succesiunea si termenele aferente inspectiilor si testelor specificate in contract, si
4. un raport justificativ care sa includa:

(i) o descriere generala a metodelor pe care executantul intentioneaza sa le aplice si a principalelor etape de executie a lucrarilor, si

(ii) detalii cuprinzand estimarile rezonabile ale executantului privind necesarul de personal pe categorii, numarul utilajelor executantului, necesare pe santier pentru realizarea fiecarei etape principale de lucrari,

1. toate datele, termenele si obiectivele principale in contract, in special data de incepere a lucrarilor si durata de executie.
2. data la care executantul si-a planificat finalizarea lucrarilor
3. conexiunile logice si dependentele existente intre activitati
4. drumul sau drumurile critice
5. datele la care executantul necesita orice tip de informatii sau orice altceva pe care achizitorul este obligat sa i le furnizeze acestuia, inclusiv datele de acces pentru diferite sectiuni ale santierului.

Toate programele generale ulterioare vor indica, in plus fata de datele deja mentionate:

1. progresul real realizat la fiecare activitate
* Executantul are obligatia de a incheia o asigurare de raspundere civila profesionala, care va acoperi riscul de neglijenta profesionala in proiectarea lucrarilor. Acesta va depune toate eforturile sale pentru a mentine in vigoare asigurarea de raspundere civila profesionala pana la receptia finala a lucrarilor executate in baza proiectului.
* Executantul are obligatia de a incheia, inainte de inceprea lucrarilor, o asigurare ce va cuprinde toate riscurile ce ar putea aparea privind lucrarile executate, utilajele, instalatiile de lucru, echipamentele, materialele pe stoc, personalul propriu si reprezentantii imputerniciti sa verifice, sa testeze sau sa receptioneze lucrarile, precum si daunele sau prejudiciile aduse catre terte persoane fizice sau juridice. Asigurarea se va incheia cu o agentie de asigurare autorizata. Contravaloarea primelor de asigurare va fi suportata de catre executant din capitolul "Cheltuieli indirecte".

Prețul unitar exprimat in Lei al fiecărei categorii de lucrări comasate, denumite in continuare categorie de lucrări, cuprinde totalitatea prețurilor articolelor de lucrări necesare realizării categoriei de lucrări  respective (după caz: procurare, transport, manipulare, execuție, montare, testare, punere în funcțiune și probe tehnologice specifice,  remedieri în perioada de garanție și orice alte cheltuieli cuprinse în categoria de lucrări respectiv până la recepția finală etc.), inclusiv riscul execuției unor cantități suplimentare și a diferențelor din cadrul articolelor de lucrări ale categoriei de lucrări respective.

1. **OBLIGAȚIILE EXECUTANTULUI:**
	1. **SERVICII DE PROIECTARE**

În cadrul executării contractului de achiziții se vor realiza următoarele servicii de proiectare:

* + 1. **elaborarea documentației tehnice** în conformitate cu Ordin MDLDL nr. 863/2008 pentru aprobarea "Instrucţiunilor de aplicare a unor prevederi din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii".

Documentația tehnică trebuie să fie întocmită în conformitate cu următorul conținut cadru (reglementat de Ordin MDLPL nr. 863/2008)

A. Partile scrise

1. Date generale:

- denumirea obiectivului de investitii

- amplasamentul (judetul, localitatea, adresa postala si/sau alte date de identificare)

- titularul investitiei

- beneficiarul investitiei

- elaboratorul proiectului

**-**studiul geotehnic si topografic

2. Descrierea generala a lucrarilor

2.1. In cadrul "Descrierea lucrarilor" care fac obiectul proiectului tehnic se vor face referiri asupra urmatoarelor elemente:

a) amplasamentul

b) topografia

c) clima si fenomenele naturale specifice zonei

d) geologia, seismicitatea

e) prezentarea proiectului pe specialitati

f) devierile si protejarile de utilitati afectate

g) sursele de apa, energie electrica, gaze, telefon si altele asemenea pentru lucrari definitive si provizorii

h) caile de acces permanente, caile de comunicatii si altele asemenea

i) trasarea lucrarilor

j) antemasuratoarea

2.2. Memorii tehnice pe specialitati

3. Caietele de sarcini

Sunt documente care reglementeaza nivelul de performanta a lucrarilor, precum si cerintele, conditiile tehnice si tehnologice, conditiile de calitate pentru produsele care urmeaza a fi incorporate in lucrare, testele, inclusiv cele tehnologice, incercarile, nivelurile de tolerante si altele de aceeasi natura, care sa garanteze indeplinirea exigentelor de calitate si performanta solicitate.

Caietele de sarcini se elaboreaza de catre proiectant pe specialitati, prin dezvoltarea elementelor tehnice cuprinse in planse, si nu trebuie sa fie restrictive.

3.1. Rolul si scopul caietelor de sarcini:

a) fac parte integranta din proiectul tehnic

b) reprezinta descrierea elementelor tehnice si calitative mentionate in planse si prezinta informatii, precizari si prescriptii complemetare planselor

c) plansele, breviarele de calcul si caietele de sarcini sunt complementare; notele explicative inscrise in planse sunt scurte si cu caracter general, vizand in special explicitarea desenelor

d) detaliaza notele si cuprind caracteristicile si calitatile materialelor folosite, testele si probele acestora, descriu lucrarile care se executa, calitatea, modul de realizare, testele, verificarile si probele acestor lucrari, ordinea de executie si de montaj si aspectul final

e) impreuna cu plansele trebuie sa fie astfel concepute incat, pe baza lor, sa se poata determina cantitatile de lucrari, costurile lucrarilor si utilajelor, forta de munca si dotarea necesara executiei lucrarilor

f) elaborarea caietelor de sarcini se face de catre proiectanti - arhitecti si ingineri specialisti, pentru fiecare categorie de lucrare

g) stabilesc responsabilitatile pentru calitatile materialelor si ale lucrarilor si responsabilitatile pentru teste, verificari, probe

h) redactarea caietelor de sarcini trebuie sa fie concisa si sistematizata

i) prevad modul de urmarire a comportarii in timp a investitiei

j) prevad masurile si actiunile de demontare/demolare (inclusiv reintegrarea in mediul natural a deseurilor) dupa expirarea perioadei de viata (postutilizarea)

3.2. Tipuri de caiete de sarcini

3.2.1. In functie de destinatie, caietele de sarcini pot fi:

a) caiete de sarcini pentru executia lucrarilor

b) caiete de sarcini pentru furnizori de materiale, semifabricate, utilaje, echipamente tehnologice si confectii diverse

c) caiete de sarcini pentru receptii, teste, probe, verificari si puneri in functiune

d) caiete de sarcini pentru urmarirea comportarii in timp a constructiilor si continutul cartii tehnice

3.2.2. In functie de categoria de importanta a obiectivului de investitii, caietele de sarcini pot fi:

a) caiete de sarcini generale, care se refera la lucrari curente in domeniul constructiilor si care se elaboreaza pentru toate obiectivele de investitii

b) caiete de sarcini speciale, care se refera la lucrari specifice si care se elaboreaza independent pentru fiecare lucrare

3.3. Continutul caietelor de sarcini

Caietele de sarcini trebuie sa cuprinda:

a) breviarele de calcul, care reprezinta documentele justificative pentru dimensionarea elementelor de constructii si de instalatii si se elaboreaza pentru fiecare element de constructie in parte. Breviarele de calcul, prezentate sintetic, vor preciza incarcarile si ipotezele de calcul, precum si tipurile de programe utilizate

b) nominalizarea planselor care guverneaza lucrarea

c) proprietatile fizice, chimice, de aspect, de calitate, tolerante, probe, teste si altele asemenea, pentru materialele componente ale lucrarii, cu indicarea standardelor

d) dimensiunea, forma, aspectul si descrierea executiei lucrarii

e) ordinea de executie, probe, teste, verificari ale lucrarii

f) standardele, normativele si alte prescriptii, care trebuie respectate la materiale, utilaje, confectii, executie, montaj, probe, teste, verificari

g) conditii de receptie, masuratori, aspect, culori, tolerante si altele asemenea

4. Listele cu cantitatile de lucrari

Acest capitol va cuprinde toate elementele necesare cuantificarii valorice a lucrarilor si contine:

a) centralizatorul cheltuielilor pe obiectiv

b) centralizatorul cheltuielilor pe categorii de lucrari, pe obiecte

c) listele cu cantitati de lucrari pe categorii de lucrari

d) listele cu cantitati de utilaje si echipamente tehnologice, inclusiv dotari

e) fisele tehnice ale utilajelor si echipamentelor tehnologice

f) listele cu cantitati de lucrari pentru constructii provizorii OS (organizare de santier) NOTA:

Toate centralizatoarele si listele enumerate mai sus vor fi completate cu preturi unitare si valori si devin formulare pentru devizul ofertei si vor fi utilizate pentru intocmirea situatiilor de lucrari executate, in vederea decontarii

5. Graficul general de realizare a investitiei publice

Graficul general de realizare a investitiei publice reprezinta esalonarea fizica a lucrarilor de investitii/interventii

B. Partile desenate

Sunt documentele principale ale proiectului tehnic pe baza carora se elaboreaza partile scrise ale acestuia, cuprinzand toate informatiile necesare elaborarii caietelor de sarcini si care, de regula, se compun din:

1. Planse generale:

Sunt planse informative de ansamblu si cuprind:

* plansa de incadrare in zona;
* plansele de amplasare a reperelor de nivelment si planimetrice;
* plansele topografice principale;
* plansele de amplasare a forajelor si profiturilor geotehnice, cu inscrierea conditiilor si a recomandarilor privind lucrarile de fundare;
* plansele principale de amplasare a obiectelor, cu inscrierea cotelor de nivel, a distantelor de amplasare, orientariloe, coordonatelor, axelor, reperelor de nivelment si planimetrice, a cotei ±0.00, a cotelor trotuarelor, a cotelor si distantelor principale de amplasare a drumurilor, trotuarelor, aleilor pietonale, platformelor si altele asemenea;
* plansele principale privind sistematizarea pe verticala a terenului, cu inscrierea volumelor de terasamente, sapaturi-umpluturi, depozite de pamant, volumul pamantului transportat (excedent si deficit), a lucrarilor privind stratul vegetal, a precizarilor privind utilajele si echipamentele de lucru, precum si a altor informatii si elemente tehnice si tehnologice;
* plansele principale privind constructiile subterane, cuprinzand amplasarea lor, sectiuni, profiluri longitudinale/transversale, dimensiuni, cote de nivel, cofraj si armare, ariile si marca sectiunilor din otel, marca betoanelor, protectii si izolatii hidrofuge, protectii impotriva agresivitatii solului, a coroziunii si altele asemenea;
* plansele de amplasare a reperelor fixe si mobile de trasare.

2. Plansele principale ale obiectivelor

Sunt planse cu caracter tehnic, care dfinesc si expliciteaza toate elementele constructiei.

Se recomanda ca fiecare obiect subteran/suprateran sa fie identificat prin numar/cod si denumire proprii.

Plansele principale se elaboreaza pe obiecte si, in general, cuprind:

2.1. Planse de arhitectura

Definesc si expliciteaza toate elementele de arhitectura ale fiecarui obiect, inclusiv cote, dimensiuni, distante, functiuni, arii, precizari privind finisajele si calitatea acestora si alte informatii de aceasta natura.

2.2. Planse de structura

Definesc si expliciteaza pentru fiecare obiect alcatuirea si executia structurii de rezistenta, cu toate caracteristicile acesteia, si cuprind:

* planurile infrastructurii si sectiunile caracteristice cotate;
* planurile suprastructurii si sectiunile caracteristice cotate;
* descrierea solutiilor constructive, descrierea ordinii tehnologice de executie si montaj (numai in situatiile speciale in care aceasta este obligatorie), recomandari privind transportul, manipularea, depozitarea si montajul.

2.3. Planse de instalatii

Definesc si expliciteaza pentru fiecare obiect amplasarea, alcatuirea si executia instalatiilor, inclusiv cote, dimensiuni, tolerante si altele asemenea.

2.4. Planse de utilaje si echipamente tehnologice

* Vor cuprinde, in principal, plansele principale de tehnologie si montaj, sectiuni, vederi, detalii, inclusiv cote, dimensiuni, tolerante, detalii montaj. Deasemenea se vor prezenta si liste cu utilaje si echipamente din componenta planselor tehnologice, inclusiv fise cuprinzand parametrii, performantele si caracteristicile acestora.

2.5. Planse de dotari

Cuprind planse de amplasare si montaj, inclusiv cote, dimensiuni, sectiuni, vederi, tablouri de dotari si altele asemenea, pentru:

* piese de mobilier;
* elemente de inventar gospodaresc;
* dotari PSI;
* dotari necesare securitatii muncii.

**II.elaborarea detaliilor de execuție**

**III.asigurarea verificării tehnice pe specialități a proiectului tehnic în conformitate cu normele legislative în vigoare**

**IV.elaborarea tuturor documentațiilor necesare pentru obținerea tuturor avizelor, autorizațiilor. Obținerea avizelor si autorizatiilor de la autoritățile competente cade în sarcina achizitorului.**

**V.asistență tehnică din partea proiectantului întreaga durată de execuție a lucrărilor de construcții și montaj.**

Termenul de predare a documentației tehnice, a detaliilor de execuție este de **30 de zile calendaristice(1 luna)** începând din ziua următoare a semnării contractului.

Proiectul tehnic potrivit prevederilor legale reprezintă documentația ce conține parți scrise si desenate privind realizarea obiectivului de investiții: execuția lucrărilor, montajul echipamentelor, utilajelor sau instalațiilor tehnologice, acțiunile de punere în funcțiune și teste, precum și acțiunile de predare a obiectivului de investiții către beneficiar.

Proiectul tehnic trebuie sa fie astfel elaborat încât să fie clar, să asigure informații tehnice complete privind viitoarea lucrare si sa răspundă cerințelor tehnice, economice si tehnologice ale beneficiarului.

Documentația tehnică trebuie sa permită elaborarea detaliilor de execuție în conformitate cu materialele și tehnologia de execuție propusă, cu respectarea stricta a prevederilor proiectului tehnic, fără să fie necesară suplimentarea cantităților de lucrări și fără a se depăși costul lucrării stabilit în faza de studiu de fezabilitate/documentație de avizare.

Proiectul tehnic se elaborează pe baza studiului de fezabilitate/documentației de avizare, etapa în care s-au aprobat indicatorii tehnico–economici, elementele și soluțiile principale ale lucrării.

De asemenea, proiectantul va asigura întocmirea tuturor documentațiilor necesare pentru autorizarea funcționării obiectivului de investiții. Obținerea acordurilor, avizelor și a autorizației de construire cade in sarcina achizitorului(beneficiarului). Plata taxelor pentru eliberarea avizelor, acordurilor și autorizațiilor va fi asigurata de către achizitor.

Verificarea Documentației Tehnice de verificatori atestați se va face prin grija antreprenorului conform HG nr. 925/1995 pentru aprobarea Regulamentului de verificare si expertizare tehnica de calitate a proiectelor, a execuției lucrărilor și a construcțiilor. Domeniile la care este necesara verificarea tehnica se vor stabili de către ofertant pe baza categoriei de importanța a clădirii în conformitate cu reglementările legislative în vigoare. Verificarea tehnică a proiectului tehnic și a detaliilor de execuție se va face de către verificatori de proiecte autorizați, conform Legii nr. 10/1995. **Persoanele care verifică documentația tehnică nu pot fi angajați ai antreprenorului și nu pot participa în elaborarea documentației tehnice. În acest sens antreprenorul va depune împreună cu predarea documentației tehnice o declarație pe propria răspundere privind evitarea conflictelor de interese.**

La realizarea documentației tehnice și pe perioada de acordare a asistenței tehnice, proiectantul are obligația de a respecta in totalitate prevederile Legii nr. 10/1995 - Legea calității, cu modificările ulterioare și a regulamentelor referitoare la instruirea sistemului calității în construcții și în funcție de categoria de importanta a construcției, măsurile necesare pentru realizarea următoarelor cerințe: rezistență, stabilitate, siguranță în exploatare, refacerea si protecția mediului, Legea nr. 50/1991, modificata si completata cu Legea nr. 453/2001 - privind autorizarea executării lucrărilor de construcții, orice alte norme si instrucțiuni tehnice relevante în vigoare.

Proiectul tehnic va fi întocmit și predat Achizitorului în 4 exemplare pe suport de hârtie și un 1 exemplar pe suport electronic**. C**elelalte documentații realizate pe parcursul executării contractului vor fi realizate și predate Achizitorului în 4 exemplare pe suport de hârtie și un exemplar pe suport electronic. Orice completări sau modificări ale documentațiilor tehnice constatate în urma observațiilor entităților avizatoare se vor realiza în forma și în exemplarele solicitate de către aceștia pe cheltuiala și obligația antreprenorului.

În oferta financiară se vor detalia costurile pe fiecare fază de proiectare menționată(a se consulta devizul pe obiect subcapitolul 3.3 din studiul de fezabilitate) luindu-se în considerare și Asistența Tehnică a proiectantului conform Legii nr. 10/1995 privind calitatea în construcții, cu modificările și completările ulterioare.

* 1. **DESCRIEREA SUCCINTĂ A LUCRĂRILOR**

Lucrările de construcții și montaj sunt descrise în Studiul de fezabilitate atașat, și vor conține următoarele lucrări:

* Amenajarea terenului care cuprinde: imprejmuirea si amenajarea terenului
* Amenajarea pentru protecția mediului care cuprinde refacere cadru natural-plantare copaci si refacere cadru natural-reamenajare spatii verzi
* Lucrari pentru asigurarea utilitatilor necesare obiectivului respectiv:bransament apa rece, racord canalizare, bransament gaze naturale, bransament energie electrica, telefonie
* Construcții și instalații
* Montajul utilajelor tehnologice
* Organizare de șantier

Asigurarea șantierului în timpul lucrărilor

Executantul este obligat să asigure și să mențină siguranța pe șantier și în afara zonei de construcție pe perioada lucrărilor din cadrul prezentului contract, acordând o atenție speciala:

1. Asigurării unor condiții corespunzătoare de lucru și de siguranță pentru persoanele ce întreprind activități ce au legătura cu construcția și asigurarea tuturor utilajelor si materialelor folosite pentru realizarea acestor lucrări;
2. Asigurării zonei șantierului pentru a nu avea acces persoanele neautorizate;
3. Instalării unor indicatoare corespunzătoare cu informații, ex. panouri cu informații și plăci de dare în folosință.

Protecția mediului în timpul lucrărilor

Executantul, pe perioada construcției, va asigura condițiile corespunzătoare pentru păstrarea mediului înconjurător, pe șantier, acordând o atenție specială:

* + - limitării emisiilor de zgomot;
		- limitării emisiilor de substanțe periculoase in atmosfera;
		- prevenirii poluării sau contaminării apelor subterane și de suprafață;
		- protejării spațiilor verzi.

Depozitarea temporara a materialelor

Toate materialele vor fi depozitate astfel încât să se garanteze protecția lor împotriva furturilor, avariilor, respectându-se cu strictețe instrucțiunile producătorului. Pe parcursul execuției lucrării, Executantul are obligația:

1. de a evita, pe cât posibil, acumularea de obstacole inutile pe șantier;
2. de a depozita sau retrage orice utilaje, echipamente, instalații, surplus de materiale;
3. de a aduna și îndepărta de pe șantier dărâmăturile, molozul sau lucrările provizorii de orice fel, care nu mai sunt necesare.

Căile de acces

Executantul are obligația de a suporta toate costurile și taxele pentru căile de acces cu destinație specială și/sau temporară care îi pot fi necesare, inclusiv cele pentru accesul pe șantier. De asemenea, Executantul va obține, cu riscul și pe cheltuiala sa, orice alte facilități suplimentare din afara șantierului, care îi pot fi necesare la execuția lucrărilor care fac obiectul Contractului. Executantul este responsabil (în relația dintre părți) de lucrările de întreținere, care pot fi necesare ca urmare a folosirii de către acesta a drumurilor de acces. Executantul are obligația de a asigura toate marcajele si indicatoarele de-a lungul drumurilor de acces si de a obține aprobarea autorităților competente pentru marcaje si indicatoare precum si pentru utilizarea acestor drumuri; Achizitorul nu va fi răspunzător pentru revendicările generate de utilizarea drumurilor de acces. Pe parcursul execuției lucrărilor și al remedierii viciilor ascunse, Executantul are obligația, de a nu stânjeni inutil sau in mod abuziv:

1. confortul riveranilor; sau
2. căile de acces, prin folosirea si ocuparea drumurilor si cailor publice sau private care deservesc proprietățile aflate în posesia achizitorului sau a oricărei alte persoane și Executantul va despăgubi Achizitorul împotriva tuturor reclamațiilor, acțiunilor în justiție, daunelor-interese, costurilor, taxelor si cheltuielilor, indiferent de natura lor, rezultând din sau în legătura cu aceste obligații pentru care responsabilitatea revine Executantului.

Executantul are obligația de a utiliza în mod rezonabil drumurile sau podurile ce comunică cu sau sunt pe traseul șantierului și de a preveni deteriorarea sau distrugerea acestora de către traficul propriu sau al oricăruia dintre subcontractanții săi; executantul va selecta traseele, va alege și va folosi vehiculele, va limita și repartiza încărcăturile, în așa fel încât traficul suplimentar ce va rezulta în mod inevitabil din deplasarea materialelor, echipamentelor, instalațiilor sau altora asemenea, de pe și pe șantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor si podurilor respective.

În cazul în care se produc deteriorări sau distrugeri ale oricărui pod sau drum care comunica cu sau care se afla pe traseul șantierului, datorită transportului materialelor, echipamentelor, instalațiilor sau altora asemenea, Executantul are obligația de a despăgubi achizitorul împotriva tuturor reclamațiilor privind avarierea respectivelor poduri sau drumuri.

Executantul este responsabil și va plăti consolidarea, modificarea sau îmbunătățirea, în scopul facilitării transportului materialelor, echipamentelor, instalațiilor sau altora asemenea, a oricăror drumuri sau poduri care comunica cu sau care se afla pe traseul șantierului. Pentru a asigura o execuție de calitate a lucrărilor, se va face recepția lucrărilor pe faze de execuție, recepția la terminarea lucrărilor și recepția finală.

PERSONALUL DE SPECIALITATE al Executantului

Executantul nu va efectua schimbări în cadrul personalului de specialitate stabilit, fără aprobarea prealabilă scrisă a Achizitorului. Executantul trebuie să propună din proprie inițiativă o înlocuire a personalului în următoarele cazuri:

1. în caz de moarte, boala sau accident al unui membru al echipei;
2. dacă devine necesar să înlocuiască un membru al echipei pentru oricare alt motiv care este dincolo de controlul Achizitorului.

Atunci când un membru al personalului cheie trebuie înlocuit, înlocuitorul trebuie sa posede cel puțin echivalentul calificărilor și experienței.

PROTECTIA IMPOTRIVA INCENDIILOR SI SIGURANTA MUNCII IN TIMPUL LUCRARILOR

În timpul execuției lucrărilor se vor respecta actele normative in vigoare referitoare la prevenirea si stingerea incendiilor.

PROTEJAREA PROPRIETĂȚILOR PUBLICE ȘI PRIVATE

Executantul nu își poate extinde organizarea de șantier sau activitățile în afara limitelor amplasamentului, pe terenurile aflate in proprietate publica sau privată, fără aprobarea scrisă a administratorilor / proprietarilor acestora.

DOCUMENTE REFERITOARE LA SANTIER

Rapoarte

Rapoartele de bază ce urmează a fi emise de Executant vor fi rapoartele de evoluție trimestrială (rapoartele de progres) și vor ține seama de următoarele:

* rapoartele si fotografiile vor fi trimise în trei copii pe hârtie plus trei copii electronice;

Executantul va întocmi rapoarte ad-hoc la cererea Achzitorului sau dirigintelui pe problemele specifice solicitate de aceștia ori de câte ori este nevoie respectând termenul de predare cerut de aceștia.

**JURNALUL DE SANTIER**

Executantul trebuie să păstreze acest jurnal în șantier și să-l completeze zilnic cu informații privind personalul, echipamentele/utilajele, materialele existente în șantier, zonele de lucru, activitățile care urmează a se desfășura.

În termen de cel mult 7 zile de la emiterea ordinului de începere a lucrărilor, executantul lucrărilor va prezenta dirigintelui următoarele documente:

* Graficul de execuție detaliat pe activități

Păstrarea documentelor referitoare la construcție

Documentele referitoare la construcție vor fi păstrate pe șantier, într-un loc adecvat și sigur în vederea includerii acestora in Cartea Construcției conform HG 273/1994 actualizată. Pierderea oricărui document referitor la șantier va impune recuperarea sa imediata, in conformitate cu procedurile legale corespunzătoare. Toate documentele referitoare la construcție vor fi mereu accesibile dirigintelui si prezentate spre verificare la cererea achizitorului.

* 1. **FURNIZAREA BUNURILOR**

În conformitate cu studiul de fezabilitate și a evaluarea lucrărilor atașate, vor fi furnizate următoarele bunuri:

* **Utilaje și echipamente tehnologice cu montaj:**
	+ **Grup termic inclusiv accesorii – 1buc.**
	+ **Aparat climatizare– 7 buc.**
	+ **Centrala telefonica cu fax**
	+ **Aparat telefonic – 6 buc.**

Transportul la locul de livrare va fi asigurat de către operatorul economic, prețul acestuia va fi inclus în oferta financiară.

Furnizorul are obligația de a monta, de a testa și de a pune în funcțiune instalațiile menționate.

Recepția se va efectua de către comisia de recepție în urma prezentării de către furnizor a certificatelor de conformitate, de calitate și garanție, emise de producătorul bunurilor. Aceste documente trebuie să conțină nr. serie și datele tehnice ale bunurilor, astfel încât comisia de recepție să aibă posibilitatea de a compara caracteristicile bunurilor livrate cu cele descrise în oferta tehnică. Recepția se va face la locul de livrare menționat în documentația de atribuire. În cazul constatării de defecţiuni şi deficienţe la produsele livrate, furnizorul are obligaţia înlocuirii acestora în maxim 48 de ore de la constatare.

1. **PERIOADA DE GARANȚIE**

Garanţia tehnică a lucrărilor executate este de 24 luni de la data semnării procesului verbal de recepţie la terminarea lucrăilor precum şi după împlinirea acestui termen, pe toată durata de existenţă a construcţiei, pentru viciile structurii de rezistenţă rezultate din nerespectarea normelor de execuţie. *( Legea 10/1995 privind calitatea în construcţii)*

1. **STRUCTURA DE MANAGEMENT**

Pe parcursul întregii perioade de derulare a contractului, Executantul va menţine un contact strâns şi permanent cu Achizitorul.

Executantului i se poate solicita să participe la întâlniri periodice cu Achizitorul, pentru a comunica problemele identificate şi pentru a găsi soluţii optime.

1. **FACILITĂȚI ASIGURATE**

Achizitorul va pune la dispozitia Executantului toate informaţiile care sunt considerate relevante pentru munca acestuia.

Toate costurile aferente derulării activităţiilor prevăzute a fi efectuate de către Executant (cum ar fi comunicaţii, echipament de birotică, etc.), vor fi acoperite de către acesta ca parte din bugetul contractului.

1. **LEGISLAȚIE**

În cazul execuției contractului de „Proiectarea și execuția lucrărilor la obiectiv Sediu Circumscriptie sanitara Veterinara de Control Alimente si Zonala Orastie, jud. Hunedoara”, antreprenorul general trebuie să aibă în vedere următoarele prevederi legislative (lista nu este exhaustivă):

* Legea nr. 10/1995 privind calitatea în construcții cu modificările și completările ulterioare
* HG nr. 766/1997 pentru aprobarea unor regulamente privind calitatea în construcții cu modificările și completările ulterioare
* OG nr. 195/2005 privind protecția mediului cu modificările și completările ulterioare
* HG nr. 300/2006 privind cerințele minime de securitate și sănătate pentru șantierele temporare și mobile.

 Directia Sanitara Veterinara si pentru Siguranta Alimentelor Hunedoara

 Director executiv,

 Dr. Jula Mihai Dionisie

 Serviciul economic si administrativ,

 Ec. Toc Parmena Alina

 Compartiment juridic,

 Jr. Sicoe Madalina Codruta

Intocmit,

Serviciul economic si administrativ,

Ing. Laslau Liliana